Intenzitet
<s>Intenzitet (od lat. intensus - napregnut; općenito znači snaga, jakost, jačina, žestina) je mjera učinka fizikalnog djelovanja, dio je naziva mnogih fizikalnih veličina:
 
 Jačina električnoga polja (oznaka E) je vektorska fizikalna veličina koja opisuje djelovanje električne sile F na česticu električnoga naboja Q.
 Jačina gravitacijskoga polja (oznaka g) je vektorska fizikalna veličina koja opisuje izvor gravitacijskoga polja.</s><s>Jačina magnetskoga polja (oznaka H) je vektorska fizikalna veličina koja opisuje uzroke nastanka magnetskoga polja.</s><s>Jačina leće ili optička moć (oznaka j) je fizikalna veličina koja opisuje prelamanje zraka svjetlosti u leći.</s><s>Jačina zračenja ili radijacijski intenzitet (oznaka I) je radiometrijska fizikalna veličina koja opisuje elektromagnetsko zračenje iz točkastoga izvora.</s><s>Jačina zvuka (oznaka I) je fizikalna mjerna veličina koja opisuje energiju zvučnoga vala u vremenskom razdoblju (intervalu) kroz površinu okomitu na smjer širenja vala.</s><s>Jačina svjetla ili luminacijski intenzitet (oznaka Is) je jedna od sedam osnovnih fizikalna veličina koja opisuje snagu elektromagnetskog zračenja točkastog izvora u području frekvencija vidljive svjetlosti.</s>

<s>Napomena: u suvremenim se mjeriteljskim normama, gdje god nije nužna, riječ jakost izostavlja (na primjer jakost električne struje naziva se samo električnom strujom).</s>

<s>Izvori</s>

